**Задания для 9-11 классов на 2-ой тур. 2015-16 уч. год**

**1. Билдәлелек һәм билдәһеҙлек категорияһының төрки һәм урал-алтай телдәрендәге үҙенсәлегенә беренсе булып иғтибар иткән ғалимды күрһәтегеҙ:**

а) Н.К. Дмитриев

в) Г.Д. Санжеев

б) Ж.Ғ. Кейекбаев

г) Т.Ғ. Баишев

2. **Бирелгән һөйләмдә полисемияның ҡайһы төрөнә миҫал килтерелгән:** *Уның артында күҙлек һәм шутник артындағы эшләпә – күрше палатала тороусылар.*

**3. Бирелгән һөйләмдәрҙең составы буйынса төрөн билдәләргә**

*Төн уртаһы.*

*Поэмамды башлап,*

*Яҙам тәүге ошо һүҙҙәрҙе.*

*Ҡасан тамамланыр?*

*Нисә тапҡыр*

*Үткәрермен йоҡоһоҙ төндәрҙе?* (Р. Ниғмәти).

**4. Эйәрсән һөйләмдәрҙең төрҙәрен билдәләп яҙығыҙ.**

а) *Яратҡандар ҡауышһындар –*

*Шул минең әмер* (Р.Ғарипов).

б) *Сәскәләрен һибеп, туғай йәйрәй*

*Боҙ һарайым торған урында.*

в) *Ваҡиға, ысынлап та, Заһир*

*һөйләгәнсә булған икән.*

г) *Кем яуаплылыҡтан ҡурҡа,*

*уның етәксе булып эшләргә хаҡы юҡ.*

**5. Һөйләмдәр араһында ҡайһыныһы теркәүесле теҙмә ҡушма һөйләм?**

а) Кемдең эше уңышлы, шуның һүҙе үтемле (Әйтем).

б) Сағылдарҙа үҫкән имән инек,

Беҙҙе иһә йүкә иттеләр (Н. Нәжми).

в) Мин бер һорау бирәм, һеҙ шуға яуап бирегеҙ.

**6.*****Уйын*** һүҙен ***уйнау*** итеп үҙгәрткәндә **ниндәй фонетик үҙгәреш барлыҡҡа килә?**

**7. *Ун биш*** һүҙен ***умбиш*** тип әйткәндә **ниндәй фонетик үҙгәреш күҙәтелә?**

**8. *Ҡолономдоң ҡойроғон тотоп борҙом*** һөйләмендәге һүҙҙәрҙә ниндәй гармония төрө күҙәтелә?

**9.** ***Студентмын*** һүҙендә ниндәй ялғау бар?

**10.** Исем яһаусы ялғауҙарҙы билдәләгеҙ.

1) -ла/-лә, -лан/-лән, -ыр/-ер;

2) -лай/-ләй, -лаш/-ләш, -са/-сә;

3) -лы/-ле, -һыҙ/-һеҙ, -сан/-сән;

4) -сы/-се, -ма/-мә, -ғыс/-гес;

5) -ҡай/-кәй, -сыҡ/-сек, -соҡ/-сөк.

11. ***Ҡайһығыҙҙың тәүәкәллеге етер икән был эшкә?***Һөйләмдәге аҫтына һыҙылған һүҙҙә ялғауҙарҙы билдәләргә.

12. ***Өлкән сержант, йәғни беҙҙең командир, миңә күҙ төшөрөп алды***. Был һөйләмдә өтөрҙәрҙең ни өсөн ҡуйылғанын аңлатығыҙ.

13. **Ҡатмарлы синтаксик төҙөлмәне табығыҙ:**

*Әсәй, әсәкәйем! Бигерәк тә моңһоу быйыл көҙ. Бер ҡараһаң, башҡаларынан әллә ни айырылмаған да һымаҡ: шундай уҡ ҡарлы ямғырҙар, шул уҡ еүеш әсе елдәр... Һине мәңгелеккә юғалтҡан көнөбөҙ алыҫая барған һайын, нурлы йөҙөң тағы ла яҡтыраҡ, әйткән һүҙҙәрең фәһемлерәк, яныбыҙҙа йөрөгән ваҡыттарың ҡәҙерлерәк була барған һымаҡ. Мин бәхетле кеше. 54 йылға яҡын ғүмерем һинең ҡанатың аҫтында үтте. Һирәктәргә генә эләгә бындай яҙмыш. Бергә йәшәмәһәк тә, осрашҡанда һөйләшеп һүҙҙәребеҙ бөтмәй, өйҙәге мөһимерәк һәр эште, хатта шиғырҙарымда сағыштырам да, төрлө тематик осрашыуҙарҙа әйтеләсәк ҡайһы бер һүҙҙәремде һинең менән ҡәңәшләшеп, төҙәтеп ебәргән саҡтарым аҙ булманы.*

**14. Бирелгән һөйләмдә ябай һөйләмдәрҙең бер-береһе менән ниндәй бәйләнештә тороуын асыҡлап, дөрөҫ яуап яҙырға**: *Һауа сафланып, үләндәр йәшәреп, урман, тауҙар матурланып ҡалды.*

**15. Бирелгән һөйләмдәрҙең ҡайһыһында тыныш билдәһе артыҡ ҡуйылған:**

*а) Емеш яңғыҙ саҡта үҙенән-үҙе йыр сығарып, шуға үҙ йөрәгендәге ҡайғы-хәсрәтле моңдарҙы һалып, йырларға ярата* (З.Биишева).

*б) Байраҡты былтыр, каторганан ҡайтҡас, Тимербай ағай, Иштуғандар, Әхәттәр менән шунда барып элеп ҡуйғайнылар* (З.Биишева).

*в) Бына Шәриф, баш эйеп, сәхнә уртаһына сыҡты.*

*г) Уның бәхетле ҡартлығына ҡарап, һуғышты еңдең һин, батыр еңгәм, тип әйтке килә.*

**16. Түбәндәге өҙөктө орфографик һәм пунктуацион талаптарға ярашлы мөхәррирләргә:**

Буранбайҙан, гүйә, хаттар алам

Зөлхизәне йәлләп илайым

Әрме булып әрнейем дә ҡай саҡ

Йә Салауат йырын йырлайым

Урал булып болоттарға ашам

Суҡ муйылдай үҫәм еремдә

Уйыл булып уйҙан уйыламын

Сибай булып һағынам илемде

17. **Тексты уҡып, уның төрөн билдәләгеҙ. Өҙөктән терәк һүҙҙәрҙе табығыҙ. Хәл ҡылымдар, сифат ҡылымдарҙы табығыҙ һәм улар ниндәй кәйеф тыуҙыра икәнен билдәләгеҙ.**

*Юл түбәләре күккә ашҡан бейек тауҙар төбө күренмәгән тәрән тарлауыҡтар буйлап һуҙыла, урыны менән ул, тар ғына һуҡмаҡҡа әйләнеп, тау һыртына күтәрелә.*

*Шундай һуҡмаҡтан беҙ тау һыртына сыҡтыҡ. Яҡында күгәреп, йәйрәп ятҡан осло тауҙан ҡояш яңы ҡалҡа. Тауҙан тауға ҡунып йөрөгән йомшаҡ ап-аҡ болоттар, яңы йоҡоһонан тороп наҙланғандай, ашыҡмай ғына юғары күтәреләләр. Шундай нәфис һәм саф тойолалар улар, ирекһеҙҙән ҡулың менән һыйпап ҡарағы килә. Күңелдә айырым бер тәрән матурлыҡ, нескәлек тыуҙыра.*

*Ҡар ҡапланған тау башынан һалҡынса ел иҫә. Ҡайҙалыр түбәндә етеҙ тау йылғаһы ҡотороп шаулай. Ә тирә-яҡта, ҡайҙа ҡарама – тауҙар, тауҙар... Әгәр уларға оҙаҡ ҡараһаң, бик күпте аңлайһың. Улар үҙҙәрендә ниндәйҙер тәрән уйсанлыҡ, күркәмлек һәм тәкәбберлек һаҡлайҙар кеүек. Үҙҙәре матурлыҡ, ғорурлыҡ һәм тәкәбберлекте тыуҙырыусы булғанға, уларҙың башҡа нәмәгә иҫтәре китмәй.*

*Тауҙар янына килеп, был күренешкә бирелдеңме, ирекһеҙҙән һиндә шундай тойғолар тыуа: һин дә үҙеңде батыр, көслө, ирекле тояһың. Һулыш алыуың еңеләйә.*

**18. *Ҡулың паҡ булһа йөҙөң аҡ булыр эшең хаҡ булһа ғаиләң шат булыр.*** Тыныш билдәләрен ҡуйырға һәм һөйләмдең төрөн билдәләргә.

**19. Хәбәр эйәрсәнле һөйләмдә һыҙыҡ ҡуйылған юлды билдәләгеҙ:**

1) Был яҡта күптән ғәҙәт шундай өйгә ингән кешене сәй эсермәй сығармайҙар.

2) Үтеләһе юлдар күпме булһа яҙылаһы йыр ҙа шул саҡлы.

3) Кем көслө бүләк шуныҡы.

4) Минең уйым былай Ғәйнәнән ярҙам килерен ошо урманда дүрт-биш көн көтөргә кәрәк.

**20. Хәҙерге башҡорт телендәге һүҙҙәр, ҡулланыштарына ҡарап, ниндәй ҡатламдарға бүленә?**